En 18-årig mand fra Aalestrup med nyt kørekort og splinterny bil smadrede ind i staldbygning på Kjemtrupvej i Rørbæk. Det var for høj fart, snak i mobiltelefon og en vejkrydsende kat, der torsdag ved middagstid var skyld i uheldet. Manden selv slap uskadt fra ulykken, der totalsmadrede hans helt nye Fiat Stilo til 200.00 kroner. Hele frontpartiet var smadret og kort efter uheldet gik der ild i bilen. Naboer kom dog den 18-årige til hjælp med pulverslukkere. Det fortæller nordjyske.dk. - Jeg hørte et kæmpe brag og troede i første omgang, at taget var blæst af staldbygningen, fortæller den kvindelige beboer på gården, Lone Henriksen, der senere på dagen fik blomster og chokolade som af manden som tak for hjælpen

Opsummering:
Smadrede bil mod hus uden at komme til